 TVIRTINU

 VšĮ „Vilniaus arkivyskupijos

 ekonomo tarnyba“

 ekonomas Mykolas Juozapavičius

 2018 m. gruodžio 10 d.

**VILNIAUS ARKIVYSKUPIJOS EKONOMO TARNYBA**

Skapo g. 4, LT-01122, Vilnius, tel. 8 5 262 17 57, faks.: +370 5 212 03 00, el. paštas: ekonomas@vilnensis.lt

**„Vilniaus ŠV. TERESĖS BAŽNYČIOS (27322), ŠVČ. MERGELĖS MARIJOS, GAILESTINGUMO MOTINOS, VADINAMOSIOS AUŠROS VARTŲ KOPLYČIOS (27324) IR GALERIJOS (27325) TVARKOMŲJŲ PAVELDOSAUGOS DARBŲ IR PAPRASTOJO REMONTO DARBŲ TECHNINIO PROJEKTO EKSPERTIZĖS PASLAUGŲ PIRKIMAS“**

1. **BENDROSIOS NUOSTATOS**

## *VšĮ „Vilniaus arkivyskupijos ekonomo tarnyba“* (toliau – pirkimą vykdanti organizacija arba užsakovas) vykdydama pirkimą projektui „Vilniaus Švč. Mergelės Marijos, Gailestingumo Motinos, vadinamosios Aušros Vartų koplyčios ir Šv. Teresės bažnyčios aktualizavimas“ Nr. 05.4.1-CPVA-V-301-02-0010 numato įsigyti – **projekto bendrosios ir specialiosios ekspertizės paslaugą**.Projektas bus įgyvendinamas Europos regioninės plėtros fondo lėšomis.

## Vartojamos pagrindinės sąvokos, apibrėžtos Projektų finansavimo ir administravimo taisyklėse, patvirtintose Lietuvos Respublikos finansų ministro 2014 m. spalio 8 d. įsakymu Nr. 1K-316 (toliau – Taisyklės[[1]](#footnote-1)), kitais teisės aktais bei šiomis pirkimo sąlygomis.

## Skelbimas apie pirkimą paskelbtas Europos Sąjungos struktūrinės paramos svetainėje [www.esinvesticijos.lt](http://www.esinvesticijos.lt), 2018-12-11.

## Pirkimas vykdomas vadovaujantis Taisyklėmis.

## Pirkimas atliekamas laikantis lygiateisiškumo, nediskriminavimo, abipusio pripažinimo, proporcingumo ir skaidrumo principų.

##  Konkursui neįvykus dėl to, kad nebuvo gauta nė vieno pirkimą vykdančios organizacijos nustatytus reikalavimus atitinkančio tiekėjo (toliau – Tiekėjas arba Tiekėjai) pasiūlymo, pirkimą vykdanti organizacija pasilieka teisę pakartotinį pirkimą vykdyti Taisyklių 461 punkte nustatyta tvarka.

##  Pirkimą vykdančios organizacijos įgaliotas asmuo palaikyti tiesioginį ryšį su Tiekėjais ir gauti iš jų su pirkimo procedūromis susijusius pranešimus: **projektų vadovė Vaiva Jurgelaitienė, tel. 8 615 88 078, faksas 85 212 03 00 el. paštas:** **vaiva.jurgelaitiene@vilnensis.lt****.**

# **PIRKIMO OBJEKTAS**

##  Pirkimo objektas - Vilniaus Šv. Teresės bažnyčios (27322), Švč. Mergelės Marijos, Gailestingumo Motinos, vadinamosios Aušros Vartų koplyčios (27324) ir Galerijos (27325) tvarkomųjų paveldosaugos darbų ir paprastojo remonto darbų techninio projekto ekspertizės paslauga.

## Projekto **bendroji ekspertizė** ir **specialioji ekspertizė** atliekamos vadovaujantis statybos techninio reglamento STR 1.04.04:2017 „Statinio projektavimas. Projekto ekspertizė“, paveldo tvarkybos reglamento PTR 3.06.01:2007 „Kultūros paveldo tvarkybos darbų projektų rengimo taisyklės“ nuostatomis, LR statybos įstatymu, LR aplinkos ministro ir kultūros ministro įsakymu 2005 m. birželio 1 d. Nr. D1-279/ĮV-233 patvirtintomis nuostatomis ir kitais teisės aktais bei dokumentais.

##  Šalys aiškiai susitaria ir nustato, kad **paslaugos privalo būti pilnai suteiktos per 10 darbo dienų** nuo techninio projekto pateikimo. Pagal ekspertizės pastabas techninis projektas bus patikslinamas ir teikiamas pakartotiniam vertinimui. **Galutinis vertinimas turi būti atliktas per 3 darbo dienas** nuo patikslinto techninio projekto pateikimo dienos.

## Jeigu Sutarties vykdymo metu Tiekėjas susiduria su objektyviomis ir nuo Tiekėjo nepriklausančiomis aplinkybėmis, trukdančiomis laiku ir (ar) nustatyta tvarka įvykdyti sutartinius įsipareigojimus, jis nedelsdamas raštu praneša Užsakovui apie minėtas aplinkybes bei numatomą vėlavimo trukmę pateikdamas išsamius paaiškinimus. Gavęs nurodytą pranešimą, Užsakovas gali, tačiau ne privalo, nustatyti protingą papildomą terminą sutartiniams įsipareigojimas įvykdyti, bet ne ilgiau nei 5 (penkios) kalendorinės dienos, ir apie tai raštu pranešti Tiekėjui.

* 1. **Šis pirkimo objektas neskirstomas į dalis**, todėl pasiūlymai turi būti teikiami visam nurodytam paslaugų kiekiui. Esminė sąlyga – pirkimo objekto atlikimas nustatytu laiku ir laikantis pirkimo sąlygų.
	2. Kaip tai ir nurodyta šiose pirkimo konkurso sąlygose žemiau, Tiekėjams neleidžiama pateikti alternatyvių pasiūlymų.

## **TIEKĖJŲ KVALIFIKACIJOS REIKALAVIMAI**

##  Tiekėjas, pageidaujantis dalyvauti pirkime, turi atitikti šiuos minimalius kvalifikacijos reikalavimus. Jei Tiekėjas neatitinka bent vieno minimalaus kvalifikacijos reikalavimo, pasiūlymas bus atmetamas:

|  |  |  |
| --- | --- | --- |
| Eil. Nr. | Kvalifikacijos reikalavimus | Kvalifikacijos reikalavimus įrodantys dokumentai |
| 1 | Teikėjas turėti teisę atlikti ***statinio projekto ekspertizę***, kai objektas yra ypatingas statinys, kuris priklauso statinių grupei: * 1. ***negyvenamieji pastatai***, taip pat minėti statiniai, esantys kultūros paveldo objekto teritorijoje, jo apsaugos zonoje ir kultūros paveldo vietovėje. Kultūros paveldo statiniai.

**Projekto ekspertizės darbo** sritys:* architektūra;
* vandentiekio ir nuotekų šalinimo;
* šildymo, vėdinimo;
* apšvietimo ir jėgos tinklai;
* skaičiuojamosios kainos nustatymo,
 | Atestatas, išduotas Statybos produkcijos sertifikavimo centro (toliau – SPSC). Atkreipiame dėmesį, kad **nuo 2017 m. sausio 1 d.**keitėsi atestatų išdavimo tvarka, todėl reikalavimas dėl atestato turi būti išdėstytas taip:**Iki 2017 m. sausio 1 d.** išduotiems atestatams: Tiekėjas turi turėti teisę būti ***statinio projekto ekspertizės rangovu*** (statiniai: negyvenamieji pastatai; kultūros paveldo statiniai). **Po 2017 m. sausio 1 d.** išduotiems atestatams: Tiekėjas turi turėti teisę būti ***statinio projekto ekspertizės rangovu*** (statiniai: negyvenamieji pastatai, taip pat minėti statiniai, esantys kultūros paveldo objekto teritorijoje, jo apsaugos zonoje ir kultūros paveldo vietovėje. Kultūros paveldo statiniai.). **Jei tiekėjas yra iš užsienio** t. y. Europos Sąjungos valstybės narės, Šveicarijos Konfederacijos arba valstybės, pasirašiusios Europos ekonominės erdvės sutartį, juridiniai asmenys, kitos organizacijos ar jų padaliniai, pripažinus jų kilmės valstybėje turimą teisę užsiimti atitinkama veikla. Kvalifikacijos atitikčiai patvirtinti Europos Sąjungos valstybės narės, Šveicarijos Konfederacijos arba valstybės, pasirašiusios Europos ekonominės erdvės sutartį, juridiniai asmenys turi pateikti Teisės pripažinimo dokumentą, išduotą SPSC). Užsienio tiekėjai dalyvaudami pirkime, neprivalo būti gavę teisės pripažinimo dokumento iš SPSC iki pasiūlymo pateikimo termino pabaigos. Tokiu atveju, kai užsienio tiekėjas kvalifikacijos reikalavimui įrodyti pateikia ne jo kvalifikacijos pripažinimo dokumentą, išduotą SPSC, o kitus dokumentus, Teisės pripažinimo dokumentą jis privalo pateiki iki Pirkimo sutarties sudarymo. |
| 2. | Pirkimo sutartį turi vykdyti kvalifikuoti specialistai:Ne mažiau **kaip 1 (vienas)** projekto ekspertizės vadovas, kuriam Lietuvos Respublikos įstatymų nustatyta tvarka yra suteikta teisė Lietuvos Respublikoje *atlikti statinio projekto bendrąją ekspertizę.***Statinių grupės** – negyvenamieji pastatai, taip pat minėti statiniai esantys kultūros paveldo objekto teritorijoje, jo apsaugos zonoje ir kultūros paveldo vietovėje. Kultūros paveldo statiniai.**Projekto ekspertizės darbo** sritys:* architektūra;
* vandentiekio ir nuotekų šalinimo;
* šildymo, vėdinimo;
* apšvietimo ir jėgos tinklai;
* skaičiuojamosios kainos nustatymo.
 | 1. Siūlomų specialistų sąrašas (2 konkurso sąlygų priedas).
2. *Pagrindžiantys dokumentai* –**Iki 2017 m. sausio 1 d.** išduotiems atestatams: Specialistas turi turėti teisę būti ***statinio projekto ekspertizės vadovu*** (statiniai: negyvenamieji pastatai).

**Po 2017 m. sausio 1 d.** išduotiems atestatams: Specialistas turi turėti teisę būti **statinio projekto ekspertizės vadovu** (statiniai: negyvenamieji pastatai, taip pat minėti statiniai, esantys kultūros paveldo objekto teritorijoje, jo apsaugos zonoje ir kultūros paveldo vietovėje. Kultūros paveldo statiniai.).**Jei tiekėjas yra iš užsienio** t. y. Europos Sąjungos valstybės narės, Šveicarijos Konfederacijos arba valstybės, pasirašiusios Europos ekonominės erdvės sutartį, juridiniai asmenys, kitos organizacijos ar jų padaliniai, pripažinus jų kilmės valstybėje turimą teisę užsiimti atitinkama veikla. Kvalifikacijos atitikčiai patvirtinti Europos Sąjungos valstybės narės, Šveicarijos Konfederacijos arba valstybės, pasirašiusios Europos ekonominės erdvės sutartį, juridiniai asmenys turi pateikti Teisės pripažinimo dokumentą, išduotą SPSC). Užsienio tiekėjai dalyvaudami pirkime, neprivalo būti gavę teisės pripažinimo dokumento iš SPSC iki pasiūlymo pateikimo termino pabaigos. Tokiu atveju, kai užsienio tiekėjas kvalifikacijos reikalavimui įrodyti pateikia ne jo kvalifikacijos pripažinimo dokumentą, išduotą SPSC, o kitus dokumentus, Teisės pripažinimo dokumentą jis privalo pateiki iki Pirkimo sutarties sudarymo. |

* 1. Užsienio valstybių tiekėjų jų valstybėse išduoti kvalifikacijos reikalavimus įrodantys dokumentai legalizuojami vadovaujantis Lietuvos Respublikos Vyriausybės 2006 m. spalio 30 d. nutarimu Nr. 1079 „Dėl Dokumentų legalizavimo ir tvirtinimo pažyma (*Apostille*) tvarkos aprašo patvirtinimo“ (Žin., 2006, Nr. 118-4477) ir 1961 m. spalio 5 d. Hagos konvencija dėl užsienio valstybėse išduotų dokumentų legalizavimo panaikinimo (Žin., 1997, Nr. 68-1699).
	2. Jeigu tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, tiekėjas pirkimą vykdančiai organizacijai įsipareigoja, kad pirkimo sutartį vykdys tik tokią teisę turintys asmenys.
	3. Tiekėjo pasiūlymas atmetamas, jeigu apie nustatytų reikalavimų atitikimą jis pateikė melagingą informaciją, kurią pirkimą vykdanti organizacija gali įrodyti bet kokiomis teisėtomis priemonėmis.
	4. Jei pirkimo procedūrose dalyvauja ūkio subjektų grupė, ji pateikia jungtinės veiklos sutartį arba tinkamai patvirtintą jos kopiją. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant numatomą su pirkėju sudaryti pirkimo sutartį, šių įsipareigojimų vertės dalis, įeinanti į bendrą pirkimo sutarties vertę. Jungtinės veiklos sutartis turi numatyti solidarią visų šios sutarties šalių atsakomybę už prievolių pirkėjui nevykdymą. Taip pat jungtinės veiklos sutartyje turi būti numatyta, kuris asmuo atstovauja ūkio subjektų grupei (su kuo pirkimą vykdanti organizacija turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją, kuriam partneriui suteikti įgaliojimai pateikti pasiūlymą, jį pasirašyti, sudaryti sutartį).
1. **PASIŪLYMŲ RENGIMAS, PATEIKIMAS, KEITIMAS**
	1. Pateikdamas pasiūlymą Tiekėjas sutinka su šiomis konkurso sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.
	2. Pasiūlymas turi būti pateikiamas raštu, pasirašytas Tiekėjo arba jo įgalioto asmens.
	3. Tiekėjo pasiūlymas bei kita korespondencija pateikiama lietuvių kalba (jei pateikti dokumentai yra parengti ne valstybine kalba, turi būti pateikti dokumentai su vertimu į valstybinę kalbą, o teksto vertimas patvirtintas vertėjo parašu).
	4. Tiekėjas kainos pasiūlymą privalo pateikti pagal konkurso sąlygų 1 priede pateiktą formą. Pasiūlymas teikiamas užklijuotame voke. **Ant voko turi būti užrašytas** *- pirkėjo pavadinimas:* VšĮ Vilniaus arkivyskupijos ekonomo tarnyba*, adresas*: Skapo g. 4, Vilnius*, pirkimo pavadinimas:* „Vilniaus Šv. Teresės bažnyčios (27322), Švč. Mergelės Marijos, Gailestingumo Motinos, vadinamosios Aušros Vartų koplyčios (27324) ir Galerijos (27325) tvarkomųjų paveldosaugos darbų ir paprastojo remonto darbų techninio projekto ekspertizės paslauga“, *tiekėjo pavadinimas ir adresas.* Ant voko taip pat gali būti užrašas „Neatplėšti iki pasiūlymų pateikimo termino pabaigos“. Vokas su pasiūlymu grąžinamas jį atsiuntusiam Tiekėjui, jeigu pasiūlymas pateiktas neužklijuotame voke.
	5. **Pasiūlymą sudaro Tiekėjo raštu pateiktų dokumentų visuma**:
		1. užpildyta pasiūlymo forma, parengta pagal šių pirkimo konkurso sąlygų 1 priedą;
		2. konkurso sąlygose nurodytus minimalius kvalifikacijos reikalavimus pagrindžiantys dokumentai;
		3. jungtinės veiklos sutartis arba tinkamai patvirtinta jos kopija, jei bendrą pasiūlymą teikia ūkio subjektų grupė;
		4. kita konkurso sąlygose prašoma informacija ir (ar) dokumentai.
	6. Tiekėjas gali pateikti tik vieną pasiūlymą – individualiai arba kaip ūkio subjektų grupės narys. Jei tiekėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus, visi tokie pasiūlymai bus atmesti.
	7. Tiekėjas, pateikdamas pasiūlymą, turi siūlyti visą nurodytą paslaugų apimtį.
	8. Tiekėjams nėra leidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.
	9. **Pasiūlymas turi būti pateiktas iki 2018 m. gruodžio mėn. 18 d. 16 val.** (Lietuvos Respublikos laiku) atsiuntus jį paštu, per pasiuntinį ar tiesiogiai atvykus šiuo adresu: *Skapo g. 4, Vilnius, darbo valandomis 8:00-17:00 val.* Tiekėjo prašymu, pirkimą vykdanti organizacija nedelsdama pateikia rašytinį patvirtinimą, kad Tiekėjo pasiūlymas yra gautas, ir nurodo gavimo dieną, valandą ir minutę.
	10. Pirkimą vykdanti organizacija neatsako už pašto vėlavimus ar kitus nenumatytus atvejus, dėl kurių pasiūlymai nebuvo gauti ar gauti pavėluotai. Pavėluotai gauti pasiūlymai neatplėšiami ir grąžinami Tiekėjui registruotu laišku.
	11. Pasiūlymuose nurodoma paslaugųkaina pateikiama eurais, turi būti išreikšta ir apskaičiuota taip, kaip nurodyta šių konkurso sąlygų 1 priede. Apskaičiuojant kainą, turi būti atsižvelgta į visą šių konkurso sąlygų 1 priede nurodytą paslaugų apimtį. Į paslaugos kainą turi būti įskaityti visi mokesčiai ir visos Tiekėjo išlaidos.
	12. Pasibaigus skelbime nurodytam pasiūlymų pateikimo terminui ir negavus nė vieno pasiūlymo, pirkimas bus vykdomas iš naujo.
	13. Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu Pirkimą vykdanti organizacija jį gauna pateiktą raštu iki pasiūlymų pateikimo termino pabaigos.
2. **KONKURSO SĄLYGŲ PAAIŠKINIMAS IR PATIKSLINIMAS**
	1. Pirkimą vykdanti organizacija atsako į kiekvieną Tiekėjo rašytinį prašymą paaiškinti pirkimo sąlygas, jeigu prašymas gautas ne vėliau kaip prieš 3 (tris) darbo dienas iki pirkimo pasiūlymų pateikimo termino pabaigos. Į laiku gautą tiekėjo prašymą paaiškinti konkurso sąlygas pirkimą vykdanti organizacija atsako ne vėliau kaip per 2 darbo dienas nuo jo gavimo dienos ir ne vėliau kaip likus 2 darbo dienoms iki pasiūlymų pateikimo termino pabaigos. Pirkimą vykdanti organizacija, atsakydama tiekėjui, kartu siunčia paaiškinimus ir visiems kitiems tiekėjams, kuriems jis pateikė konkurso sąlygas, bet nenurodo, kuris tiekėjas pateikė prašymą paaiškinti konkurso sąlygas.
	2. Nesibaigus pasiūlymų pateikimo terminui, bet ne vėliau kaip likus 2 darbo dienoms iki pasiūlymų pateikimo termino pabaigos, Pirkimą vykdanti organizacija turi teisę savo iniciatyva paaiškinti, patikslinti konkurso sąlygas.
	3. Pirkimą vykdanti organizacija nerengs susitikimų su tiekėjais dėl pirkimo dokumentų paaiškinimų.
	4. Bet kokia informacija, konkurso sąlygų paaiškinimai, pranešimai ar kitas pirkėjo ir tiekėjo susirašinėjimas yra vykdomas šiame punkte nurodytu elektroniniu paštu. Tiesioginį ryšį su tiekėjais įgaliota palaikyti: **projektų vadovė Vaiva Jurgelaitienė, tel. 8 615 88 078, faksas 85 212 03 00 el. paštas:** **vaiva.jurgelaitiene@vilnensis.lt****.**
3. **PASIŪLYMŲ NAGRINĖJIMAS IR VERTINIMAS**
	1. Pasiūlymų nagrinėjimo, vertinimo ir palyginimo procedūras atlieka Komisija, tiekėjams ar jų įgaliotiems atstovams nedalyvaujant.
	2. Komisija nagrinėja:
		1. ar tiekėjai pasiūlymuose pateikė tikslius ir išsamius duomenis apie savo kvalifikaciją ir ar tiekėjo kvalifikacija atitinka minimalius kvalifikacijos reikalavimus;
		2. ar tiekėjai pasiūlyme pateikė visus duomenis, dokumentus ir informaciją, apibrėžtą šiose konkurso sąlygose ir ar pasiūlymas atitinka šiose konkurso sąlygose nustatytus reikalavimus;
	3. Komisija priima sprendimą dėl kiekvieno pasiūlymą pateikusio tiekėjo minimalių kvalifikacijos duomenų atitikties konkurso sąlygose nustatytiems reikalavimams. Jeigu tiekėjas pateikė netikslius ar neišsamius duomenis apie savo kvalifikaciją, Komisija prašo tiekėją šiuos duomenis papildyti arba paaiškinti per protingą terminą. Teisę dalyvauti tolesnėse pirkimo procedūrose turi tik tie tiekėjai, kurių kvalifikacijos duomenys atitinka pirkėjo keliamus reikalavimus.
	4. Iškilus klausimams dėl pasiūlymų turinio ir Komisijai raštu paprašius, tiekėjai privalo per Komisijos nurodytą terminą pateikti raštu papildomus paaiškinimus nekeisdami pasiūlymo esmės.
	5. Jeigu pateiktame pasiūlyme Komisija randa pasiūlyme nurodytos kainos apskaičiavimo klaidų, ji privalo raštu paprašyti tiekėjų per jos nurodytą terminą ištaisyti pasiūlyme pastebėtas aritmetines klaidas, nekeičiant vokų su pasiūlymais atplėšimo posėdžio metu paskelbtos kainos. Taisydamas pasiūlyme nurodytas aritmetines klaidas, tiekėjas neturi teisės atsisakyti kainos sudedamųjų dalių arba papildyti kainą naujomis dalimis.
	6. Pasiūlymuose nurodytos kainos bus vertinamos eurais.
	7. Pirkėjo neatmesti pasiūlymai vertinami pagal mažiausios kainos kriterijų.
4. **PASIŪLYMŲ ATMETIMO PRIEŽASTYS**
	1. Komisija atmeta pasiūlymą, jeigu:
		1. tiekėjas pateikė daugiau nei vieną pasiūlymą (atmetami visi tiekėjo pasiūlymai);
		2. tiekėjas neatitiko minimalių kvalifikacijos reikalavimų;
		3. tiekėjas pasiūlyme pateikė netikslius ar neišsamius duomenis apie savo kvalifikaciją ir, Pirkėjui prašant, nepatikslino jų;
		4. pasiūlymas neatitiko konkurso sąlygose nustatytų reikalavimų (tiekėjo pasiūlyme nurodytas pirkimo objektas neatitinka reikalavimų ir kt.) arba dalyvis, Pirkėjo prašymu, nekeisdamas pasiūlymo esmės, nepaaiškino savo pasiūlymo;
		5. tiekėjas per Pirkėjo nurodytą terminą neištaisė aritmetinių klaidų ir (ar) nepaaiškino pasiūlymo;
		6. tiekėjas pateikė melagingą informaciją, kurią Pirkimą vykdanti organizacija gali įrodyti bet kokiomis teisėtomis priemonėmis;
		7. tiekėjo, kurio pasiūlymas neatmestas dėl kitų priežasčių, buvo pasiūlyta per didelė, pirkimą vykdančiai organizacijai nepriimtina pasiūlymo kaina.
	2. Apie pasiūlymo atmetimą tiekėjas informuojamas per 3 (tris) darbo dienas nuo šio sprendimo priėmimo dienos.
5. **SPRENDIMAS DĖL LAIMĖTOJO NUSTATYMO**
	1. Išnagrinėjusi, įvertinusi ir palyginusi pateiktus pasiūlymus, Komisija nustato pasiūlymų eilę. Pasiūlymai šioje eilėje surašomi kainos didėjimo tvarka. Jeigu kelių pateiktų pasiūlymų yra vienodos kainos, nustatant pasiūlymų eilę pirmesnis į šią eilę įrašomas tiekėjas, kurio pasiūlymas įregistruotas anksčiausiai.
	2. Tais atvejais, kai pasiūlymą pateikė tik vienas tiekėjas, pasiūlymų eilė nenustatoma ir jo pasiūlymas laikomas laimėjusiu, jeigu nebuvo atmestas pagal šių konkurso sąlygų nuostatas.
	3. Mažiausią kainą pasiūlęstiekėjas yra skelbiamas laimėjusiu konkursą ir jis kviečiamas sudaryti sutartį, nurodant laiką iki kada reikia sudaryti sutartį.
	4. Jeigu tiekėjas, kurio pasiūlymas pripažintas laimėjusiu, raštu atsisako sudaryti pirkimo sutartį arba iki nurodyto laiko neatvyksta sudaryti pirkimo sutarties arba atsisako pirkimo sutartį sudaryti pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tuo atveju Komisija siūlo sudaryti pirkimo sutartį tiekėjui, kurio pasiūlymas pagal sudarytą pasiūlymų eilę yra pirmas po tiekėjo, atsisakiusio sudaryti pirkimo sutartį.
6. **PIRKIMO SUTARTIES SĄLYGOS**

9.1. Atlikti Vilniaus Šv. Teresės bažnyčios (27322), Švč. Mergelės Marijos, Gailestingumo Motinos, vadinamosios Aušros Vartų koplyčios (27324) ir Galerijos (27325) tvarkomųjų paveldosaugos darbų ir paprastojo remonto darbų techninio projekto bendrąją ir specialiąją ekspertizę vadovaujantis statybos techninio reglamento STR 1.04.04:2017 „Statinio projektavimas. Projekto ekspertizė“, paveldo tvarkybos reglamento PTR 3.06.01:2007 „Kultūros paveldo tvarkybos darbų projektų rengimo taisyklės“ nuostatomis, LR statybos įstatymu, LR aplinkos ministro ir kultūros ministro įsakymu 2005 m. birželio 1 d. Nr. D1-279/ĮV-233 patvirtintomis nuostatomis ir kitais teisės aktais bei dokumentais.

## 9.3. **Paslaugų teikimo terminas – 10 (dešimt) darbo dienų** nuo visų dokumentų ir informacijos, reikalingos tinkamam Sutarties vykdymui, gavimo dienos. Pagal ekspertizės pastabas techninis projektas bus patikslinamas ir teikiamas pakartotiniam vertinimui. **Galutinis vertinimas turi būti atliktas per 3 darbo dienas** nuo patikslinto techninio projekto pateikimo dienos.

* 1. Į paslaugos kainą turi būti įskaityti visi mokesčiai ir visos Paslaugos teikėjo išlaidos, reikalingos tinkamam ir visiškam sutarties įvykdymui. Išlaidos, kurių Paslaugos teikėjas teikdamas pasiūlymą neįskaičiavo, nebus papildomai apmokamos. Visas išlaidas, susijusias su sutarties vykdymu, kurios nebus nurodytos (įskaičiuotos) pasiūlyme ar pirkimo sutartyje, prisiima Paslaugos teikėjas.
	2. Paslaugos kaina per visą sutarties galiojimo laikotarpį nekeičiama, išskyrus atvejus, kai teisės aktais yra pakeičiamas sutartyje nurodytoms paslaugoms taikomas pridėtinės vertės mokestis. Paslaugų kaina didinama arba mažinama tiek procentų, kiek padidėja ar sumažėja pridėtinės vertės mokestis. Perskaičiuota paslaugų kaina įforminama sutarties atstovų pasirašomu papildomu susitarimu, kuris yra neatskiriama šios sutarties dalis.

9.6. Paslaugos teikėjas kartu su projekto bendrosios ir specialiosios ekspertizės išvadomis pateikia Užsakovui suteiktų paslaugų aktą.

9.7. Atsiskaitymas vykdomas pagal Paslaugos teikėjo pateiktą suteiktų paslaugų aktą ir PVM sąskaitą faktūrą per 30 dienų.

9.8. visam šios Sutarties galiojimo laikotarpiui (tačiau, bet kuriuo atveju, ne trumpiau, nei iki visiško darbų užbaigimo) apdrausti Paslaugų teikėjo civilinę atsakomybę už bet kokią žalą, kuri gali būti padaryta vykdant šią Sutartį. Paslaugų teikėjas per 3 dienas nuo šios Sutarties pasirašymo turi pateikti ekspertizės paslaugas atliekančių asmenų draudimo liudijimų ir apmokėjimo dokumentų kopijas.

9.9. Jei tiekėjas yra iš užsienio, kvalifikacijos atitikčiai patvirtinti Europos Sąjungos valstybės narės, Šveicarijos Konfederacijos arba valstybės, pasirašiusios Europos ekonominės erdvės sutartį, juridiniai asmenys turi pateikti Teisės pripažinimo dokumentą, išduotą SPSC. Tokiu atveju, kai užsienio tiekėjas kvalifikacijos reikalavimui įrodyti pateikia ne jo kvalifikacijos pripažinimo dokumentą, išduotą SPSC, o kitus dokumentus, Teisės pripažinimo dokumentą jis privalo pateiki iki Pirkimo sutarties sudarymo.

**Baigiamosios nuostatos**

* 1. Tiekėjams pasiūlymų rengimo ir dalyvavimo konkurse išlaidos neatlyginamos.
	2. Pirkimą vykdanti organizacija bet kuriuo metu iki pirkimo sutarties sudarymo turi teisę nutraukti pirkimo procedūras, jeigu atsirado aplinkybių, kurių nebuvo galima numatyti. Priėmęs sprendimą nutraukti pirkimo procedūras, pirkimą vykdanti organizacija ne vėliau kaip per 3 darbo dienas nuo sprendimo priėmimo apie šį sprendimą praneša visiems pasiūlymus pateikusiems tiekėjams, o jeigu pirkimo procedūros nutraukiamos iki galutinio pasiūlymo pateikimo termino skelbiamas pranešimas apie pirkimo procedūrų nutraukimą interneto svetainėje.
	3. Informacija, pateikta pasiūlymuose, tiekėjams ir tretiesiems asmenims, išskyrus asmenis, administruojančius ir audituojančius ES struktūrinių fondų paramos naudojimą, neskelbiama.
	4. Pirkimą vykdanti organizacija, ne vėliau kaip per 3 darbo dienas po pirkimo sutarties sudarymo, informuoja raštu visus pasiūlymus pateikusius tiekėjus apie pirkimo sutarties sudarymą, nurodydamas tiekėją su kuriuo sudaryta pirkimo sutartis.
1. **Priedai**
	1. Pasiūlymo forma;
	2. Siūlomų specialistų sąrašas;
	3. Sutarties projektas.

1 konkurso sąlygų priedas

**PASIŪLYMAS**

**„Vilniaus ŠV. TERESĖS BAŽNYČIOS (27322), ŠVČ. MERGELĖS MARIJOS, GAILESTINGUMO MOTINOS, VADINAMOSIOS AUŠROS VARTŲ KOPLYČIOS (27324) IR GALERIJOS (27325) TVARKOMŲJŲ PAVELDOSAUGOS DARBŲ IR PAPRASTOJO REMONTO DARBŲ TECHNINIO PROJEKTO EKSPERTIZĖS PASLAUGŲ PIRKIMAS“**

|  |
| --- |
| 20 - - . |
| *data* |
|  |
| *Vieta* |

|  |  |
| --- | --- |
| Tiekėjo pavadinimas (jeigu dalyvauja ūkio subjektų grupė, surašomi visi dalyvių pavadinimai ir įmonių kodai) |  |
| Tiekėjo adresas (jeigu dalyvauja ūkio subjektų grupė, surašomas atsakingo partnerio adresas) |  |
| Už pasiūlymą atsakingo asmens vardas, pavardė |  |
| Telefono numeris |  |
| Fakso numeris |  |
| El. pašto adresas |  |

*Pastaba. Pildoma, jei tiekėjas ketina pasitelkti subrangovą (-us) subteikėją (-us)*

|  |  |
| --- | --- |
| Subtiekėjo (‑ų) pavadinimas (-ai)  |  |
| Subtiekėjo (‑ų) adresas (-ai)  |  |
| Įsipareigojimų dalis (procentais), kuriai ketinama pasitelkti subtiekėją (-us) |  |
| Įsipareigojimai, kuriuos numatoma perduoti subtiekėjui  |  |

Šiuo pasiūlymu pažymime, kad sutinkame su visomis pirkimo sąlygomis, nustatytomis:

1) konkurso skelbime, paskelbtame *svetainėje www.esinvesticijos.lt* *2018-12-11*

2) konkursosąlygose;

Mes siūlome šias paslaugas:

| **Eil. Nr.** | **Prekių/paslaugų/darbų pavadinimas** | **Kaina, Eur (be PVM)** | **Kaina, Eur (su PVM)** |
| --- | --- | --- | --- |
| **1** | **2** | **3** | **4** |
| 1. | Vilniaus Šv. Teresės bažnyčios (27322), Švč. Mergelės Marijos, Gailestingumo Motinos, vadinamosios Aušros Vartų koplyčios (27324) ir Galerijos (27325) tvarkomųjų paveldosaugos darbų ir paprastojo remonto darbų techninio projekto **bendrosios ekspertizės** ir **specialiosios ekspertizės atlikimas** |  |  |

Kartu su pasiūlymu pateikiami šie dokumentai:

|  |  |  |
| --- | --- | --- |
| Eil.Nr. | Pateiktų dokumentų pavadinimas | Dokumento puslapių skaičius |
|  |  |  |
|  |  |  |
|  |  |  |

Aš, žemiau pasirašęs (-iusi), patvirtinu, kad visa mūsų pasiūlyme pateikta informacija yra teisinga ir kad mes nenuslėpėme jokios informacijos, kurią buvo prašoma pateikti konkurso dalyvius.

Aš patvirtinu, kad nedalyvavau rengiant pirkimo dokumentus ir nesu susijęs su jokia kita šiame konkurse dalyvaujančia įmone ar kita suinteresuota šalimi.

Aš suprantu, kad išaiškėjus aukščiau nurodytoms aplinkybėms būsiu pašalintas (-a) iš šio konkurso procedūros, ir mano pasiūlymas bus atmestas.

|  |  |  |  |  |
| --- | --- | --- | --- | --- |
|  |  |  |  |  |
| *Tiekėjo vadovo arba jo įgalioto asmens pareigos* |  | *parašas* |  | *Vardas Pavardė* |

3

2 konkurso sąlygų priedas

**SIŪLOMŲ SPECIALISTŲ SĄRAŠAS**

| **Eil. Nr.** | **Specialisto vardas, pavardė** | **Numatytos eiti pareigos pagal konkurso sąlygų 3.1****punktą** | **Kvalifikacijos atestatą išdavusi institucija,****kvalifikacijos atestato / teisės pripažinimo pažymos Nr. ir galiojimo terminas** |
| --- | --- | --- | --- |
|  |  |  |  |
|  |  |  |  |
|  |  |  |  |

PASTABA. Nurodyti tikslų pareigų pavadinimą pagal STR 1.02.01:2017.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

*(įgalioto asmens pareigos) (parašas) (vardas ir pavardė)*

3 konkurso sąlygų priedas

**PROJEKTO EKSPERTIZĖS SUTARTIS Nr. \_\_\_\_\_\_\_**

**2018 m. \_\_\_\_\_\_\_\_\_\_\_\_\_\_\_\_\_\_\_\_\_\_ d.**

**VšĮ ,,Vilniaus arkivyskupijos ekonomo tarnyba‘‘** (toliau – Ekonomo tarnyba), esanti S. Skapo g. 4, LT-01122, Vilniuje, įmonės kodas 121736145, atstovaujama ekonomo Mykolo Juozapavičiaus, veikiančio pagal Ekonomo tarnybos įstatus (toliau - **Užsakovas**),

ir

.................., esanti ..............................., įmonės kodas ..........................., atstovaujama ........................ veikiančio pagal bendrovės įstatus (toliau – **Paslaugos teikėjas**), toliau kartu vadinami Šalimis, o atskirai – Šalimi, atsižvelgdamos į tai, kad:

1. **SUTARTIES OBJEKTAS**

1. Vilniaus Šv. Teresės bažnyčios (27322), Švč. Mergelės Marijos, Gailestingumo Motinos, vadinamosios Aušros Vartų koplyčios (27324) ir Galerijos (27325) tvarkomųjų paveldosaugos darbų ir paprastojo remonto darbų techninio projekto bendrosios ir specialiosios ekspertizės atlikimas (toliau - Paslauga).

**II. PASLAUGŲ SUTEIKIMO TERMINAI**

## Paslaugų teikimo terminas – 10 (dešimt) darbo dienų nuo visų dokumentų ir informacijos, reikalingos tinkamam Sutarties vykdymui, gavimo dienos. Pagal ekspertizės pastabas techninis projektas bus patikslintas ir teikiamas pakartotiniam vertinimui. **Galutinis vertinimas turi būti atliktas per 3 darbo dienas** nuo patikslinto techninio projekto pateikimo dienos.

**III. PASLAUGOS KAINA**

3. Paslaugos kaina yra ...................... Eur su PVM.

4. Į paslaugos kainą turi būti įskaityti visi mokesčiai ir visos Paslaugos teikėjo išlaidos, reikalingos tinkamam ir visiškam sutarties įvykdymui. Išlaidos, kurių Paslaugos teikėjas teikdamas pasiūlymą neįskaičiavo, nebus papildomai apmokamos. Visas išlaidas, susijusias su sutarties vykdymu, kurios nebus nurodytos (įskaičiuotos) pasiūlyme ar pirkimo sutartyje, prisiima Paslaugos teikėjas.

5. Paslaugos kaina per visą sutarties galiojimo laikotarpį nekeičiama, išskyrus atvejus, kai teisės aktais yra pakeičiamas sutartyje nurodytoms paslaugoms taikomas pridėtinės vertės mokestis. Paslaugų kaina didinama arba mažinama tiek procentų, kiek padidėja ar sumažėja pridėtinės vertės mokestis. Perskaičiuota paslaugų kaina įforminama sutarties atstovų pasirašomu papildomu susitarimu, kuris yra neatskiriama šios sutarties dalis.

**IV. ATSISKAITYMO TERMINAI**

6. Paslaugų teikėjas kartu su projekto galutinėmis bendrosios ir specialiosios ekspertizės išvadomis pateikia Užsakovui suteiktų paslaugų aktą ir PVM sąskaitą faktūrą.

7. Atsiskaitymas vykdomas pagal Paslaugos teikėjo pateiktą suteiktų paslaugų aktą ir PVM sąskaitą faktūrą per 30 dienų.

**V. ŠALIŲ ĮSIPAREIGOJIMAI**

8. Užsakovas įsipareigoja:

8.1. šioje sutartyje nurodytomis sąlygomis ir terminais Paslaugos teikėjui sumokėti už suteiktas bendrosios ir specialiosios ekspertizės paslaugas;

8.2. priimti Paslaugos teikėjo tinkamai atliktą bendrąją ir specialiąją ekspertizę, apie tai pažymint perdavimo ir priėmimo akte.

9. Paslaugos teikėjas įsipareigoja:

9.1. **per 10 darbo dienų nuo visų dokumentų ir informacijos, reikalingos tinkamam Sutarties vykdymui, gavimo dienos** atlikti bendrąją ir specialiąją ekspertizę, pateikiant užsakovui ekspertizės aktą ir išvadas, bei numatomus nustatytų trūkumų šalinimo sprendimus; Pagal ekspertizės pastabas techninis projektas bus patikslinamas ir teikiamas pakartotiniam vertinimui. **Galutinis vertinimas turi būti atliktas per 3 darbo dienas** nuo patikslinto techninio projekto pateikimo dienos.

9.2. Paslaugas atlikti vadovaujantis statybos techninio reglamento STR 1.04.04:2017 „Statinio projektavimas. Projekto ekspertizė“, paveldo tvarkybos reglamento PTR 3.06.01:2007 „Kultūros paveldo tvarkybos darbų projektų rengimo taisyklės“ nuostatomis, LR statybos įstatymu, LR aplinkos ministro ir kultūros ministro įsakymu 2005 m. birželio 1 d. Nr. D1-279/ĮV-233 patvirtintomis nuostatomis ir kitais teisės aktais bei dokumentais.

9.3. atliktas bendrosios ir specialiosios ekspertizės paslaugas įforminti ekspertizės aktu.

9.4. visam šios Sutarties galiojimo laikotarpiui (tačiau, bet kuriuo atveju, ne trumpiau, nei iki visiško darbų užbaigimo) apdrausti Paslaugų teikėjo civiline atsakomybe už bet kokią žalą, kuri gali būti padaryta vykdant šią Sutartį. Paslaugų teikėjas per 3 dienas nuo šios Sutarties pasirašymo turi pateikti ekspertizės paslaugas atliekančių asmenų draudimo liudijimų ir apmokėjimo dokumentų kopijas.

9.5. Jei tiekėjas yra iš užsienio, kvalifikacijos atitikčiai patvirtinti Europos Sąjungos valstybės narės, Šveicarijos Konfederacijos arba valstybės, pasirašiusios Europos ekonominės erdvės sutartį, juridiniai asmenys turi pateikti Teisės pripažinimo dokumentą, išduotą SPSC. Tokiu atveju, kai užsienio tiekėjas kvalifikacijos reikalavimui įrodyti pateikia ne jo kvalifikacijos pripažinimo dokumentą, išduotą SPSC, o kitus dokumentus, Teisės pripažinimo dokumentą jis privalo pateiki iki Pirkimo sutarties sudarymo.

**VI. ŠALIŲ ATSAKOMYBĖ**

10. Paslaugos teikėjas už sutartinių įsipareigojimų nevykdymą laiku moka užsakovui 0,02 % visos sutarties objekto kainos dydžio delspinigius už kiekvieną uždelstą dieną.

11. Užsakovas, laiku neatsiskaitęs su Paslaugos teikėju, moka 0,02 % skaičiuojamus nuo laiku nesumokėtos sumos dydžio delspinigius už kiekvieną atsiskaityti pavėluotą dieną.

**VII. NENUGALIMA JĖGA (*FORCE MAJEURE*)**

12. Šalis nėra laikoma atsakinga už bet kokių įsipareigojimų pagal šią sutartį neįvykdymą ar dalinį neįvykdymą, jeigu šalis įrodo, kad tai įvyko dėl neįprastų aplinkybių, kurių šalys negalėjo kontroliuoti ir protingai numatyti, išvengti ar pašalinti jokiomis priemonėmis, pvz.: Vyriausybės sprendimai ir kiti aktai, kurie turėjo poveikį šalių veiklai, politiniai neramumai, streikai, paskelbti ir nepaskelbti karai, kiti ginkluoti susirėmimai, gaisrai, potvyniai, kitos stichinės nelaimės. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 str. ir Atleidimo nuo atsakomybės esant nenugalimos jėgos (*force majeure*) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840. Nustatydamos nenugalimos jėgos aplinkybes šalys vadovaujasi Lietuvos Respublikos Vyriausybės 1997 m. kovo 13 d. nutarimu Nr. 222 „Dėl nenugalimos jėgos (*force majeure*) aplinkybes liudijančių pažymų išdavimo tvarkos patvirtinimo“. Esant nenugalimos jėgos aplinkybėms sutarties šalys Lietuvos Respublikos teisės aktuose nustatyta tvarka yra atleidžiamos nuo atsakomybės už sutartyje numatytų prievolių neįvykdymą, dalinį neįvykdymą arba netinkamą įvykdymą, o įsipareigojimų vykdymo terminas pratęsiamas.

13. Šalis, prašanti ją atleisti nuo atsakomybės, privalo pranešti kitai šaliai raštu apie nenugalimos jėgos aplinkybes nedelsdama, bet ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.

14. Pagrindas atleisti šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu šalis laiku neišsiunčia pranešimo arba neinformuoja, ji privalo kompensuoti kitai šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.

**VIII. SUTARTIES GALIOJIMO, KEITIMO IR NUTRAUKIMO SĄLYGOS**

15. Ši sutartis įsigalioja nuo jos pasirašymo dienos ir galioja iki visiško sutartyje numatytų įsipareigojimų įvykdymo.

16. Sutarties sąlygos sutarties galiojimo laikotarpiu negali būti keičiamos.

17. Šalis turi teisė vienašališkai nutraukti sutartį, jeigu kita šalis pažeidžia esmines sutarties sąlygas. Šalys sutaria esminėmis sutarties sąlygomis laikyti sutarties paslaugų suteikimo terminą, paslaugos kainą.

18. Bus laikoma, kad Paslaugos teikėjas neįvykdė sutarties, jeigu ji bus nutraukta dėl Paslaugos teikėjo kaltės.

**IX. SUBTEIKĖJAI. JŲ KEITIMO TVARKA**

19. Sutarčiai vykdyti pasitelkiami šie subteikėjai: (surašyti Paslaugos teikėjo pasiūlyme nurodytus subteikėjus, jeigu tokių nėra, įrašyti žodį „nėra“).

20. Sutarties vykdymo metu, kai subteikėjai netinkamai vykdo įsipareigojimus Paslaugos teikėjui, taip pat tuo atveju, kai subteikėjai nepajėgūs vykdyti įsipareigojimų Paslaugos teikėjui dėl iškeltos bankroto bylos, pradėtos likvidavimo procedūros ir pan. padėties, Paslaugos teikėjas gali pakeisti subteikėjus. Apie tai jis turi informuoti užsakovą ir nurodyti subteikėjo pakeitimo priežastis. Gavęs tokį pranešimą, užsakovas kartu su Paslaugos teikėju įformina protokolu susitarimą dėl subteikėjo pakeitimo, jį pasirašo abi sutarties šalys. Šie dokumentai yra neatskiriama sutarties dalis. Ši sutarties sąlyga taikoma tuomet, jei pasiūlyme Paslaugos teikėjas nurodo, kad ketina pasitelkti subteikėjus.

21. Keičiami subteikėjai turi atitikti kvalifikacijos reikalavimus, nustatytus pirkimo dokumentuose subteikėjams ir pateikti dokumentus, įrodančius jų kvalifikaciją.

**X. GINČŲ NAGRINĖJIMO TVARKA**

22. Šalis turi teisę vienašališkai nutraukti sutartį, jeigu kita šalis pažeidžia esmines sutarties sąlygas. Šalys sutaria esminėmis sutarties sąlygomis laikyti - paslaugų suteikimo terminus, paslaugų kainas.

23. Bet kokius ginčus, prieštaravimus ar pretenzijas, kylančias arba susijusias su šia sutartimi ar jos pažeidimu, nutraukimu ar negaliojimu, šalys sprendžia derybų keliu. Jei sutarties šalys ginčo neišsprendžia derybų būdu, tai ginčas sprendžiamas Lietuvos Respublikos įstatymų ir teisės aktų nustatyta tvarka.

**XI. BAIGIAMOSIOS NUOSTATOS**

24. Ši sutartis sudaryta dviem vienodą juridinę galią turinčiais egzemplioriais – po vieną kiekvienai šios sutarties šaliai. Bet koks šios sutarties pakeitimas ar papildymas galioja tik tuomet, jei jis yra sudarytas raštu ir pasirašytas abiejų šios sutarties šalių ir yra neatsiejama šios sutarties dalis.

25. Nė viena šalis neturi teisės perleisti visų arba dalies teisių ir pareigų pagal šią sutartį jokiai trečiajai šaliai.

26. Visi šioje sutartyje neaptarti klausimai sprendžiami pagal Lietuvos Respublikos teisės aktų nuostatas. Esant prieštaravimų tarp šios sutarties ir Lietuvos Respublikos teisės aktų nuostatų, taikomos pastarųjų nuostatos.

|  |  |
| --- | --- |
| **PASLAUGŲ TEIKĖJAS**A.V. | **UŽSAKOVAS**VšĮ „Vilniaus arkivyskupijos ekonomo tarnyba“S. Skapo g. 4, LT-01122, VilniusTel. 2621757; faksas 2120300a/s LT667044060000325412AB SEB bankasb. kodas 70440Įmonės kodas: 121736145PVM mokėtojo kodas: LT-217361417El. paštas: ekonomas@vilnensis.lt A.V. |

1. <https://www.e-tar.lt/portal/lt/legalAct/f44986504ed411e49cf986e1802f1de9> [↑](#footnote-ref-1)